CELEX: 62011CN0629
Language: sl
Date: 2011-12-08 00:00:00
Title: Zadeva C-629/11 P: Pritožba, ki jo je Evropaïki Dynamiki – Proigmena Systimata Tilepikoinonion Pliroforikis kai Tilematikis AE vložila 8. decembra 2011 zoper sodbo Splošnega sodišča (drugi senat) z dne 20. septembra 2011 v zadevi Evropaïki Dynamiki – Proigmena Systimata Tilepikoinonion Pliroforikis kai Tilematikis AE proti Evropski komisiji, T-298/09

18.2.2012   
            
            
               SL
            
            
               Uradni list Evropske unije
            
            
               C 49/17
            
         Pritožba, ki jo je Evropaïki Dynamiki – Proigmena Systimata Tilepikoinonion Pliroforikis kai Tilematikis AE vložila 8. decembra 2011 zoper sodbo Splošnega sodišča (drugi senat) z dne 20. septembra 2011 v zadevi Evropaïki Dynamiki – Proigmena Systimata Tilepikoinonion Pliroforikis kai Tilematikis AE proti Evropski komisiji, T-298/09
   (Zadeva C-629/11 P)
   2012/C 49/28
   Jezik postopka: angleščina
   
      Stranki
   
   
      Pritožnica: Evropaïki Dynamiki - Proigmena Systimata Tilepikoinonion Pliroforikis kai Tilematikis AE (zastopnika: N. Korogiannakis, M. Dermitzakis, Δικηγόροι)
   
      Druga stranka v postopku: Evropska komisija
   
      Predlogi
   
   Pritožnica Sodišču predlaga naj:
   
               —
            
            
               razveljavi sodbo Splošnega sodišča;
            
         
               —
            
            
               v okviru svojih pristojnosti razglasi za nično odločbo DG EAC, s katero je bila izbrana ponudba pritožnice, oddana v zvezi z javnim naročilom EAC/01/2008 za zagotovitev zunanjih storitev za izobraževalne programe (ESP-ISEP) (UL 2008/S 158-212752), sklop št. 1 za „IS Razvoj in vzdrževanje“ ter sklop št. 2 „IS Študije, testiranje, usposabljanje in podpora“, kot druga pogodbenica v kaskadnem sistemu, ki je bila pritožnici posredovana z dvema ločenima dopisoma z dne 12. maja 2009; in odloči o odškodninskem zahtevku v skladu s členi 225, 235 in 288 ES (postali členi 256, 268 in 340 PDEU) za škodo, ki je nastala zaradi zadevnega postopka oddaje javnega naročila, v višini 9 544 480 EUR (3 945 040 EUR za sklop št. 1 in 5 599 440 EUR za sklop št. 2);
            
         
               —
            
            
               podredno, zadevo vrne Splošnemu sodišču, da o njej vsebinsko odloči;
            
         
               —
            
            
               Komisiji naloži plačilo stroškov zastopnika pritožnice in drugih stroškov, ki so nastali v zvezi s to pritožbo, vključno s stroški, ki so nastali v postopku v zvezi z ničnostno tožbo pred Splošnim sodiščem.
            
         
      Pritožbeni razlog in bistvene trditve
   
   
               1.
            
            
               Pritožba pritožnice temelji na enem samem pritožbenem razlogu v zvezi z nepravilno razlago člena 100(2) Finančne uredbe (1) in člena 149(2) izvedbenih pravil.
            
         
               2.
            
            
               Pritožnica predlaga razveljavitev sodbe v zadevi T-298/09, ker Komisija ni pravočasno izpolnila obveznosti iz člena 100(2) FU in člena 149(2) izvedbenih pravil, kar je bistvena postopkovna zahteva. Poleg tega omejene podatke, ki so bili z zamudo sporočeni pritožnici nikakor ni mogoče šteti, da so zadostni in da izpolnjujejo obveznost obrazložitve, kot je določeno v členu 100(2) FU, ker ne vsebujejo nobene obrazložitve ali utemeljitve ustrezne presoje ter nobene informacije o značilnostih in prednostih najbolje uvrščenega ponudnika.
            
         
      (1)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL L 248, str.1).